Australia (kontinent)

miniatyr|Sahul var et paleokontinent som inkluderte Australia, Ny-Guinea og Tasmania da havnivået var mye lavere under istidene. De første menneskene krysset over havet, fra Sunda til Sahul, for omkring  siden.

Australia som kontinent oppsto etter at Øst-Gondwana sprakk opp i ulike kratoner. Det blir i mange sammenhenger også referert til som Australo-Papua, Papua-Australia, Australia–New Guinea, Sahul, Meganesia eller Australinea.

Kontinentet inngår i Oseania og omfatter (etter størrelse) Australias fastland, Ny-Guinea, Tasmania, Seram og (trolig) Timor, samt alle tilstøtende øyer på samme kontinentalsokkel. Disse landmassene er i dag adskilt av sjøer som ligger over kontinentalsokkelen – Arafurasjøen og Torres-stredet mellom Australia og Ny-Guinea, og Bass-stredet mellom Australias fastland og Tasmania.

New Zealand ligger ikke på samme kontinentalsokkel og er således ikke del av kontinentet Australia, men derimot del av det sunkne kontinentet Zealandia. Som sådan inngår New Zealand i den større regionen kjent som Australasia.

 Referanser 
Johnson, David Peter (2004). The Geology of Australia. Port Melbourne, Victoria: Cambridge University Press. p. 12. ISBN 978-0521767415
Keith Lewis; Scott D. Nodder and Lionel Carter (2007-01-11). Zealandia: the New Zealand continent.  Te Ara: The Encyclopedia of New Zealand. Besøkt 2017-04-30

 Eksterne lenker 


Kategori:Kontinenter
Kategori:Oseanias geografi